CELEX: 32014D0924
Language: bg
Date: 2014-12-16 00:00:00
Title: 2014/924/ЕС: Решение за изпълнение на Комисията от 16 декември 2014 година за предвиждане на дерогация от някои разпоредби на Директива 2000/29/ЕО на Съвета по отношение на дървен материал и кора от ясен ( Fraxinus L.) с произход от Канада и Съединените американски щати (нотифицирано под номер С(2014) 9469)

18.12.2014   
            
            
               BG
            
            
               Официален вестник на Европейския съюз
            
            
               L 363/170
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 16 декември 2014 година
   за предвиждане на дерогация от някои разпоредби на Директива 2000/29/ЕО на Съвета по отношение на дървен материал и кора от ясен (Fraxinus L.) с произход от Канада и Съединените американски щати
   
      
         (нотифицирано под номер С(2014) 9469)
      
   
   
      (2014/924/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1, първо тире от нея,
   като има предвид, че:
   
               (1)
            
            
               В съответствие с член 5, параграф 1 от Директива 2000/29/ЕО във връзка с част А, раздел I, точки 2.3, 2.4 и 2.5 от приложение IV към същата директива държавите членки забраняват въвеждането в Съюза на дървен материал и кора от ясен (Fraxinus L.) с произход от Канада и Съединените щати, освен ако те отговарят на специалните изисквания от втората колона в посочените точки. Тези точки бяха последно изменени с Директива за изпълнение 2014/78/ЕС на Комисията (2).
            
         
               (2)
            
            
               С писма от 20 август 2014 г. и 9 септември 2014 г. Канада поиска отсрочване по отношение на прилагането на точките, посочени в съображение 1, за да приспособи системите си за сертифициране на износа в съответствие с посочените изисквания.
            
         
               (3)
            
            
               С писмо от 2 септември 2014 г. Съединените щати поискаха отсрочване по отношение на прилагането на точките, посочени в съображение 1, за да приспособят системите си за сертифициране на износа в съответствие с посочените изисквания.
            
         
               (4)
            
            
               Канада и Съединените щати имат установени традиции при спазването на условията по отношение на дървения материал и кората от ясен (Fraxinus L.).
            
         
               (5)
            
            
               Целесъобразно е на държавите членки да се разреши да предоставят временна дерогация от изискванията на част А, раздел I, точки 2.3, 2.4 и 2.5 от приложение IV към Директива 2000/29/ЕО във връзка с въвеждането в Съюза на дървен материал и кора от ясен (Fraxinus L.) с произход от Канада и Съединените щати. Посочената дерогация следва да е обвързана с условия, с които се гарантира, че съответният фитосанитарен риск е на приемливо равнище.
            
         
               (6)
            
            
               Държавите членки следва своевременно да уведомяват Комисията и останалите държави членки за всяка пратка, които не отговаря на условията от настоящото решение, за да се гарантира ефективното наблюдение на положението и предприемането на действия, когато е целесъобразно, на равнището на Съюза.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Разрешение за предоставяне на дерогация
   1.   Чрез дерогация от член 5, параграф 1 от Директива 2000/29/ЕО, във връзка с част А, раздел I, точки 2.3, 2.4 и 2.5 от приложение IV към същата директива, държавите членки могат да разрешават въвеждането на своята територия на дървен материал и кора от ясен (Fraxinus L.), които са с произход от Канада и Съединените американски щати и които отговарят на условията, посочени в приложението към настоящото решение.
   2.   Чрез дерогация от член 5, параграф 1 от Директива 2000/29/ЕО, във връзка с част А, раздел I, точка 2.5 от приложение IV към същата директива, държавите членки могат да разрешават въвеждането на своята територия на предмети, изработени от кора от ясен (Fraxinus L.), които са с произход от Канада и Съединените американски щати и които отговарят на условията, посочени в точка 4 от приложението към настоящото решение.
   Член 2
   Фитосанитарен сертификат
   Фитосанитарният сертификат, посочен в член 13, параграф 1, подточка ii) от Директива 2000/29/ЕО, се издава в Канада или в Съединените американски щати. В рубриката „Допълнителна декларация“ той включва следните елементи:
   
               а)
            
            
               надпис „В съответствие с изискванията на ЕС, установени в Решение за изпълнение 2014/924/ЕС на Комисията (3).
            
         
               б)
            
            
               когато е приложимо, указване кое условие е изпълнено, както е посочено в точка 1, 2 или 3 от приложението;
            
         
               в)
            
            
               когато е приложимо, името на свободната от вредители зона по смисъла на точка 1, 2 или 3 от приложението.
            
         Член 3
   Уведомяване при несъответствие с изискванията
   Държавите членки уведомяват Комисията и останалите държави членки за всяка пратка, която не отговаря на предвидените в приложението условия.
   Уведомяването се извършва не по-късно от три работни дни след датата на задържането на такава пратка.
   Член 4
   Срок на действие
   Срокът на действие на настоящото решение изтича на 31 декември 2015 г.
   Член 5
   Адресати
   Адресати на настоящото решение са държавите членки.
   
      Съставено в Брюксел на 16 декември 2014 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Директива за изпълнение 2014/78/ЕС на Комисията от 17 юни 2014 г. за изменение на приложения I, II, III, IV и V към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 183, 24.6.2014 г., стр. 23).
   
      (3)  ОВ L 363, 18.12.2014 г., стр. 170.“;
   
      ПРИЛОЖЕНИЕ
      УСЛОВИЯ, ПОСОЧЕНИ В ЧЛЕН 1
      Дървеният материал и изолираната кора от ясен (Fraxinus L.), посочени в член 1, параграф 1, трябва да отговарят, доколкото е приложимо, на условията от точка 1, 2 или 3. Дървеният материал и кората, както е посочено в член 1, параграф 1, и другите продукти, изработени от кора от ясен (Fraxinus L.), както е посочено в член 1, параграф 2, трябва да отговарят на изискванията от точка 4.
      
                  1)
               
               
                  Дървеният материал от ясен (Fraxinus L.), независимо дали е изброен или не сред кодовете по КН в част Б от приложение V към Директива 2000/29/ЕО, включително дървеният материал, който не е запазил естествената си обла повърхност, трябва да отговаря на едно от следните условия:
                  
                              а)
                           
                           
                              да произхожда от зона, за която е установено от националната служба за растителна защита в държавата износител, че е свободна от Agrilus planipennis Fairmaire в съответствие със съответните международни стандарти за фитосанитарни мерки; или
                           
                        
                              б)
                           
                           
                              да е така фасониран, че облата повърхност да е изцяло отстранена.
                           
                        Настоящата точка не се прилага за дървен материал под формата на:
                  
                              а)
                           
                           
                              плочки, добити изцяло или отчасти от посочените дървета,
                           
                        
                              б)
                           
                           
                              дървен опаковъчен материал под формата на опаковъчни каси, касетки, щайги, барабани и други подобни опаковки, обикновени палети, бокс-палети и други товароносители, подпори за палети, използвани при транспортирането на предмети от всякакъв вид,
                           
                        
                              в)
                           
                           
                              дървен материал, използван за заклинване и поддържане на товари, различни от дървен материал.
                           
                        
            
                  2)
               
               
                  Дървеният материал под формата на плочки, добит изцяло или отчасти от ясен (Fraxinus L.), независимо дали е изброен, или не сред кодовете по КН в част Б от приложение V към Директива 2000/29/ЕО, трябва да отговаря на едно от следните условия:
                  
                              а)
                           
                           
                              да произхожда от зона, за която е установено от националната служба за растителна защита в държавата износител, че е свободна от Agrilus planipennis Fairmaire в съответствие със съответните международни стандарти за фитосанитарни мерки; или
                           
                        
                              б)
                           
                           
                              да е обработен до парчета, чиито размери в дебелина и широчина не надвишават 2,5 cm.
                           
                        
            
                  3)
               
               
                  Изолираната кора от ясен (Fraxinus L.) трябва да отговаря на едно от следните условия:
                  
                              а)
                           
                           
                              да произхожда от зона, за която е установено от националната служба за растителна защита в държавата износител, че е свободна от Agrilus planipennis Fairmaire в съответствие със съответните международни стандарти за фитосанитарни мерки; или
                           
                        
                              б)
                           
                           
                              да е обработена до парчета, чиито размери в дебелина и широчина не надвишават 2,5 cm.
                           
                        
            
                  4)
               
               
                  Дървеният материал от ясен (Fraxinus L.), дървеният материал под формата на плочки, добит изцяло или отчасти от ясен (Fraxinus L.), и изолираната кора от ясен (Fraxinus L.), влизащи в обхвата на точка 1, 2 или 3, и другите предмети, изработени от кора от ясен (Fraxinus L.), както е посочено в член 1, параграф 2, се подлагат на визуална инспекция, вземане на проби и анализи, по целесъобразност с оглед на свойствата на тези растителни продукти и другите предмети, за да се гарантира, че са свободни от Agrilus planipennis Fairmaire в съответствие с Международен стандарт за фитосанитарни мерки № 23 относно насоките за проверките (1).
               
            
         (1)  МСФМ № 23, 2005 г., Насоки за проверките, Рим, МКРЗ, ФАО.